Publication: Magyar Közlöny
Issue: MK-2004-28 (Year: 2004, Number: 28)
Era: 2004-2010
Section: Az önálló jelzálogjog jelzálog-hitelintézet részére történõ értékesítésénél a jelzálog-hitelintézetekrõl és a jelzálog-levélrõl szóló 1997. évi XXX. törvény 8. §-ában foglaltak szerint kell eljárni. Az önálló jelzálogjog más személy
Paragraph Index: 796

8.A—8.D PORTFOLIÓ ELEMZÉS A jelentés célja A portfolió elemzés célja a hitelintézet eszközei és mérlegen kívüli tételei hitelkockázati szempontú minõségének a vizsgálata. Ezt a célt a lejártság szerinti és a minõsítés szerinti megközelítésre, valamint az értékvesztésre, illetve a céltartalék változásra vonatkozó információs igény testesíti meg. Lejártnak minõsül az a követelés, amely esetében az ügyfél tõke- vagy kamattörlesztési késedelemben van, vagy a hitelintézet lejárttá teszi, illetve jogszabály szerint lejárttá válik és a hitelintézet a számviteli szabályok szerint hitelezési veszteségként (behajthatatlan követelésként) még nem írta le. A lejártság az esedékes kamat és/vagy tõketörlesztés függvénye. Az határozza meg a késedelmet, a lejártság idõintervallumát, hogy a követelésbõl melyik (kamat és/vagy tõke) részt és mióta nem fizették meg. Úgy a lejártság szerinti, mint a minõsítés szerinti táblák tartalmazzák a könyv szerinti bruttó és nettó értékeket, valamint a mérlegen kívüli tételeknél a nyilvántartási értékeket és a nyilvántartási értékek céltartalékkal csökkentett nettó értékét. A származtatott termékekre vonatkozóan a képzett céltartalékokat a számviteli szabályoknak megfelelõen kell kimutatni. A származtatott termékek súlyozott kockázati értékét a tájékoztató adatok között kell szerepeltetni.

Source: https://magyarkozlony.hu/hivatalos-lapok/8a0bfd17b17f3ed02d63326465fd113dfdf9c0d7/dokumentumok/9c1a95970f46156eb72fa2050d31b5f9e3556fe5/letoltes